**ПРЕГЛЕД ОДРЕДАБА ЗАКОНА О ПОПИСУ СТАНОВНИШТВА, ДОМАЋИНСТАВА И СТАНОВА 2021. ГОДИНЕ КОЈЕ СЕ МЕЊАЈУ**

**Период и начин пописивања**

Члан 3.

Пописивање се спроводи од 1. до ~~30. априла~~ 31.ОКТОБРА 2021. године.

Непосредно по завршетку пописивања, врши се контрола квалитета података прикупљених Пописом поновним пописивањем у изабраним пописним круговима.

Пописивање и контрола квалитета података прикупљених Пописом спроводе се према стању на дан ~~31. марта~~ 30.СЕПТЕМБРА 2021. године у 24.00 сата.

Податке прикупљају пописивачи непосредно од грађана, методом интервјуа.

**Дужности лица која се обухватају Пописом**

**Члан 26.**

Лице које се обухвата Пописом дужно је да у њему учествује, односно да одговори на сва пописна питања и да на свако питање да тачан и потпун одговор. Податке о одсутним члановима домаћинства даје члан домаћинства коме су подаци највише познати, а о деци млађој од петнаест година податке даје родитељ, усвојитељ или старатељ.

Лице које се обухвата Пописом није дужно да се изјашњава о националној припадности и вероисповести.

Ако пописивач у време Пописа не затекне у стану лице које се обухвата Пописом, а податке не може да прикупи на начин предвиђен у ставу 1. овог члана, оставља писмено обавештење да је то лице дужно да се најкасније до ~~30. априла~~ 31.ОКТОБРА 2021. године јави надлежном органу ради давања података у вези с Пописом.

Објављивање резултата Пописа

Члан 28.

Републички завод за статистику објављује резултате Пописа од јавног значаја, и то:

1. прелиминарне резултате Пописа, у року од 30 дана од дана завршетка пописивања;
2. коначне резултате Пописа, заједно са метаподацима и извештајем о квалитету, у складу са календаром објављивања, сукцесивно до ~~31. децембра 2022.~~  30. ЈУНА 2023. године.

Резултати из става 1. овог члана објављују се искључиво у виду агрегираних података, и доступни су свима под једнаким условима на званичном веб-сајту Републичког завода за статистику.

Рок за формирање пописних комисија

Члан 36.

Пописне комисије из члана 11. овог закона формираће се ~~у року од 10 месеци од дана ступања на снагу овог закона~~ НАЈКАСНИЈЕ ЧЕТИРИ МЕСЕЦА ПРЕ ПОЧЕТКА ПОПИСИВАЊА.

Привремено обустављање измена назива и граница територијалних   
јединица и имена улица и тргова у насељеним местима

Члан 37.

У периоду од 1. до ~~30. априла~~ 31.ОКТОБРА 2021. године, надлежни органи неће мењати називе и границе територијалних јединица: општина, градова и насељених места, као ни имена улица и тргова у насељеним местима.